כתיבה אוטומטית

**כתיבה אוטומטית** או **פסיכוגרפיה** היא טענה ליכולת העל-חושית המאפשרת לאדם (למשל מדיום) להפיק מילים כתובות ללא מודעות לתהליך הכתיבה עצמו. המילים נובעות כביכול מהתת מודע, או ממקורות רוחניים או על טבעיים.

## היסטוריה
כתיבה אוטומטית כטכניקה של תרגול רוחני, דווחה על ידי איפוליט טן בהקדמה למהדורה השלישית של ספרו, "האינטליגנציה" (צרפתית: *De l'intelligence)*, שפורסמה בשנת 1878. לצד "חזיונות את'ריים" או ראיית "הילות מגנטיות", פרננדו פסואה טען להתנסות בכתיבה אוטומטית. הוא אמר שהוא חש "בבעלותו של משהו אחר", כשלפעמים הוא מרגיש תחושה בזרוע ימין שלטענתו הורמה לאוויר ללא רצונו. ג'ורג'י הייד-ליס, אשתו של ויליאם בטלר ייטס, טענה גם היא ליכולתה לכתוב באופן אוטומטי. שרי אורובינדו, כמו גם האמא (מירה אלפסה) התאמנו באופן סדיר בכתיבה אוטומטית.

ויליאם פלטשר בארט כתב ש "מסרים אוטומטיים עשויים להתרחש ולהתקבל, בין אם הכותב מחזיק עפרון על דף הנייר, או באמצעות לוח פלנצ'ט או לוח אואיג'ה". בתחום הספיריטואליזם, נטען שרוחות נוהגות להשתלט על ידו של המתקשר, כדי לכתוב מסרים, אותיות, מכתבים ואפילו ספרים שלמים. כתיבה אוטומטית עשויה להתרחש במצבי טראנס או עירות מוחלטת. ארתור קונאן דויל, בספרו *ההתגלות החדשה* (1918), כתב שכתיבה אוטומטית מתרחשת כתוצאה מתת המודע של הסופר או באמצעות רוחות חיצוניות הפועלות דרך הסופר. המשורר הסוריאליסטי רובר דסנו, טען שהוא היה בין המוכשרים ביותר בכתיבה אוטומטית. כמה מחוקרי הפאראפסיכולוגיה, למשל, תומסון ג'יי הדסון טענו כי בכתיבה אוטומטית לא מעורבות רוחות וכי תת-המודע של הכותב הוא ההסבר.

מקרים שהתרחשו לכאורה, של כתיבה אוטומטית יוחסו לאישים אליסטר קראולי, ג'יין רוברטס, הלן שוקמן ו-ניל דונלד וולש. ב-1975, וונדי הארט, שמוצאה מהעיירה מיידנהד, הממלכה המאוחדת, טענה כי היא כתבה באופן אוטומטי על ניקולס מור, מפקד צבא ימי, אשר מת בשנת 1642.

## ניתוח מדעי
מדענים וספקנים כאחד מחשיבים את תופעת הכתיבה האוטומטית בתור תופעה הנובעת כתוצאה של האפקט האידיאומוטורי.

הפרופסור לפסיכולוגיה תיאודור פלורנוי חקר את הטענה שנטענה על ידי המתקשרת בת המאה ה-19 הלן סמית' (קתרין מולר) אשר התנסתה בכתיבה אוטומטית כדי להעביר מסרים ממאדים. פלורנוי הגיע למסקנה כי אותה "שפת מאדים" של גברת סמית' הייתה בעלת מקבילות חזקות לשפת האם שלה, צרפתית ושכתיבתה האוטומטית היוותה בסך הכל את פרי זכרונן של "רומנסות הפונות לדמיון התת-הכרתי, הנגזרות במידה רבה ממקורות נשכחים שנחשפה אליהם בעבר (למשל, לספרים אשר אותם קראה בהיותה ילדה)". הוא המציא את המונח זכירה חבויה כדי לתאר את התופעה הזו.

הרופא צ'ארלס ארתור מרסייה, אשר כתב *בכתב העת הרפואי הבריטי *(1894), מתח ביקורת על הפרשנות הספיריטואליסטית של הכתיבה האוטומטית, בסכמו, "אין צורך או מקום לסיוען של רוחות, וקריאה לסיוע כזה, היא לאו דווקא סימן לחשיבה חסרת מדעיות גרידא, אלא לחשיבה לא עניינית ובלתי מסודרת". בשנת 1927, כתב הפסיכיאטר הרולד דירדן שכתיבה אוטומטית היא דרך פסיכולוגית של "הקשה" על התת-מודע, ושאין שום דבר מסתורי הנוגע לכך.

על פי החוקר הסקפטיקן, ג'ו ניקל, "כתיבה אוטומטית מתרחשת כאשר אדם נמצא במצב של תלישות. זהו סוג של אוטומטיזם מוטורי, או פעילות שרירים בלתי מודעת".

הנוירולוג טרנס היינס כתב כי "כתיבה אוטומטית היא דוגמה לצורה מתונה יותר של מצב דיסוציאטיבי".

התנהגות של כתיבה אוטומטית התגלתה בשלושה חולים אשר סבלו מנזק להמיספירה הימנית שלהם.

## גלריה

File:Mina Crandon automatic writing.png|כתיבה אוטומטית של מינה קרנדון
File:HélèneSmith martien01.jpg|כתיבה אוטומטית של הלן סמית'
File:Mrs Thomas Everitt automatic writing.png|כתיבה אוטומטית של גברת תומאס אבריט
File:William Marriott automatic writing.png|דוגמה של כתיבה אוטומטית שצוטטה על ידי הקוסם ויליאם מריוט
File:Francis Ward Monck psychograph 2.png|כתיבה אוטומטית של פרנסיס וורד מונק
File:Leonora Piper automatic writing.png|כתיבה אוטומטית של לאונורה פייפר


## ראו גם
* דאוזינג
* האפקט האידיאומוטורי
* השראה
* לוח ויג'י
* שיקו שביאר
* תסמונת הגף הזרה

## לקריאה נוספת
* Carpenter, William Benjamin (March 12, 1852). "On the influence of Suggestion in Modifying and directing Muscular Movement, independently of Volition". Retrieved 2011-03-02.
* Downey, June E; Anderson, John E. (1915). Automatic Writing. American Journal of Psychology 26 (2): 161-195.
* Joseph, A. B. (1986). A Hypergraphic Syndrome of Automatic Writing, Affective Disorder, and Temporal Lobe Epilepsy in Two Patients. Journal of Clinical Psychiatry 47: 255-257.
* Walsh, E., Mehta, M. A., Oakley, D. A., Guilmette, D. N., Gabay, A., Halligan, Peter and Deeley, Q. (2014). Using Suggestion to Model Different Types of Automatic Writing. Consciousness and Cognition 26: 24-36.
* Zusne, Leonard; Jones, Warren H. (2014). Anomalistic Psychology: A Study of Magical Thinking. Psychology Press. 

## קישורים חיצוניים

* Carroll, Robert Todd. "Automatic writing". The Skeptic's Dictionary. 2003. .
* Randi, James. "Automatic writing". An Encyclopedia of Claims, Frauds, and Hoaxes of the Occult and Supernatural. 1995. .
* "Scientific American article". Houdini's Skeptical Advice: Just Because Something's Unexplained Doesn't Mean It's Supernatural By Michael Shermer, February 4, 2011
* W. B. Yeats, George Hyde-Lees, and the Automatic Script, By Arjang Hedayati-Rad
* The Magical World of Fernando Pessoa, By Gary Lachman

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פאראפסיכולוגיה
קטגוריה:פאראנורמליות